Document ID: 32000R0739

Komisijas Regula (EK) Nr. 739/2000
(2000. gada 7. aprīlis),
ar ko groza Regulu (EK) Nr. 2439/1999 par nosacījumiem, ar kādiem atļauj izmantot barībā piedevas, kas pieder pie saistvielu, pretsalipes vielu un koagulantu grupas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 2690/1999 [2], un jo īpaši tās 11. pantu,
tā kā:
(1) Komisijas 1999. gada 17. novembra Regulā (EK) Nr. 2439/1999 par nosacījumiem, ar kādiem atļauj izmantot barībā piedevas, kas pieder pie saistvielu, pretsalipes vielu un koagulantu grupas [3], ir noteikts pagaidu maksimālais dioksīnu līmenis kaolinīta mālos un paredzēta prasība uzraudzīt dioksīnu klātbūtni pārējās atļautajās piedevās, kas pieder pie saistvielu, pretsalipes vielu un koagulantu grupas.
(2) Minētajā regulā ir paredzēts līdz 2000. gada 1. martam atkārtoti pārbaudīt tās noteikumus, ņemot vērā veiktos pētījumus, uzraudzības programmas rezultātus un pilnīgu riska novērtējumu. Pētījumi un uzraudzības programma vēl turpinās, un pilnīgs riska novērtējums vēl nav pieejams. Tādēļ attiecīgo Regulā Nr. 2439/2000 paredzēto pasākumu termiņš ir jāpagarina līdz 2000. gada 15. oktobrim.
(3) Pietiekami uzraudzības dati par dioksīnu klātbūtni ir pieejami attiecībā uz dabīgiem steatītu un hlorītu maisījumiem (E 560), sepiolītu (E 562) un sepiolīta mālu (E 563). Šie dati, kas iegūti no dažādām dalībvalstīm un/vai avotiem, norāda, ka minētās piedevas nav piesārņotas ar dioksīniem vai dioksīnu saturs tajās ir zem analītiskās noteikšanas līmeņa.
(4) Šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 2439/1999 groza šādi.
1. Regulas 1. pantā datumu "2000. gada 1. marts" aizstāj ar datumu "2000. gada 15. oktobris".
2. Pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 29. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 7. aprīlī

Labels: 0
17
6